text: প্রধানমন্ত্রীর সই জালিয়াতি করা মুমিনকে ছাত্রলীগ থেকে বহিষ্কার প্রধানমন্ত্রীর সই জালিয়াতি করা মুমিনকে ছাত্রলীগ থেকে বহিষ্কার – ইঞ্জিনিয়ার্স নিউজ২৪.কম
  / ছাত্র সংগঠন, রাজনীতি, লীড নিউজ
  প্রধানমন্ত্রীর সই জালিয়াতি করা মুমিনকে ছাত্রলীগ থেকে বহিষ্কার
  নিজস্ব প্রতিবেদনঃ প্রধানমন্ত্রীর নথি জালিয়াতির মামলায় রিমান্ডে নেয়া ছাত্রলীগের কেন্দ্রীয় নির্বাহী সংসদের সহ-সভাপতি তরিকুল ইসলাম মুমিনকে সংগঠন থেকে স্থায়ীভাবে বহিষ্কার করা হয়েছে। শনিবার (৯ মে) বিকেরে ছাত্রলীগের সভাপতি আল-নাহিয়ান খান জয় ও সাধারণ সম্পাদক লেখক ভট্টাচার্য স্বাক্ষরিত এক বিজ্ঞপ্তিতে এ তথ্য জানানো হয়।
  এ বিষয়ে ছাত্রলীগের সভাপতি আল-নাহিয়ান খান জয় বলেন, ছাত্রলীগ কখনোই কোন অপরাধীকে সংগঠনে রাখেনি।তরিকুল ইসলাম মুমিনকেও ছাত্রলীগ থেকে স্থায়ী বহিষ্কার করা হয়েছে। ছাত্রলীগে কোন অপরাধীর স্থান নেই। অপরাধ করে ছাত্রলীগের কোন পদেই থাকা যাবে না।
  এর আগে প্রধানমন্ত্রীর কার্যালয় থেকে নথি বের করে জালিয়াতির মাধ্যমে প্রধানমন্ত্রীর সিদ্ধান্ত বদলে দেওয়ার অভিযোগের মামলায় ছাত্রলীগের কেন্দ্রীয়সহ-সভাপতি তরিকুল ইসলাম মুমিনকে ভোলা থেকে গ্রেপ্তার করে পুলিশ। শুক্রবার তরিকুলের সঙ্গে মামলার অপর দুই আসামি ফরহাদ ও নাজিম উদ্দিনকে ঢাকার মুখ্য মহানগর হাকিম আদালতে হাজির করে সাত দিনের রিমান্ডে চায় পুলিশ। আদালত প্রত্যেকের চার দিন করে রিমান্ড মঞ্জুর করেন। বর্তমানে আসামিরা রিমান্ডে রয়েছেন।